*Proiect*

**Notă Informativă**

**la proiectului Hotărârii Guvernului cu privire la impunerea obligației de serviciu public în vederea asigurării securității aprovizionării cu energie electrică**

|  |
| --- |
|  |
| **1. Denumirea autorului și, după caz, a participanților la elaborarea proiectului** | |
| Proiectul Hotărârii Guvernului cu privire la impunerea obligației de serviciu public în vederea asigurării securității aprovizionării cu energie electrică a fost elaborat de către Ministerul Energiei. | |
| **2. Condițiile ce au impus elaborarea proiectului de act normativ și finalitățile urmărite** | |
| Proiectul Hotărârii Guvernului a fost elaborat în temeiul art. 4 alin. (1) lit. e)  din Legea nr. 107/2016 cu privire la energia electrică.  Legea nr. 107/2016 cu privire la energia electrică are ca scop/obiective asigurarea funcționării sigure, fiabile și eficiente a sistemului electroenergetic menită să garanteze furnizarea neîntreruptă a energiei electrice și satisfacerea cererilor de energie electrică ale consumatorilor finali, precum și stabilirea unor măsuri menite să garanteze securitatea aprovizionării cu energie electrică a consumatorilor finali, precum și crearea unei previzibilități și stabilități pentru funcționarea economiei naționale.  În acest sens de subliniat, faptul că în scopul gestionării eficiente a sistemului electroenergetic și menținerii unei accesibilități a prețurilor la energie electrică, care au un impact direct asupra tuturor produselor și serviciilor în condițiile stării de urgență, de către Comisia pentru Situații excepționale au fost luate mai multe decizii, inclusiv unele și care se refereau la achizițiile de energie electrică, dat fiind faptul și a eșuării unor licitații organizate de către furnizorii serviciului universal și de ultimă opțiune.  Astfel, în ultimii doi ani, achizițiile de energie electrică s-au realizat în mod centralizat în baza obligației de serviciu public impuse SA „Energocom” prin Dispozițiile Comisiei pentru Situații Excepționale, și prelungite periodic pe perioade scurte în contextul stării de urgență și care este prin derogare de la procedurile aplicabile prevăzute în legislația națională, în mod particular procedura de achiziție descrisă în Anexă la Regulile pieței energiei electrice aprobate prin Hotărârea Agenției Naționale pentru Reglementare în energetică nr. 283/2020.  Respectiv, în contextul în care starea de urgență, prelungită prin Hotărârea Parlamentului 361/2023 urmează să expire și în mod firesc ar urma să fie reluate achizițiile de energie electrică în baza Procedurii de procurare a energiei electrice conform procedurii prenotate, există un risc pertinent de a avea o situație similară începutului anului 2022, ca la licitații să nu fie prezentate suficiente oferte ori la aceste licitații să fie oferite oferte de prețuri neaccesibile consumatorilor și care nu reflectă costurile reale de producere.  Acest fapt poate duce la tergiversarea procedurilor de achiziție a energiei electrice, și conform practicii anterioare poate cauza un blocaj al pieței care ar putea pune în pericol securitatea energetică a țării și respectiv rezida în apariția unei eventuale situații excepționale, fapt inadmisibil atât din punct de vedere economic cât și social.  Prin urmare, se consideră imperativă aplicarea acestui mecanism tranzitoriu ajustat la situația actuală în condițiile unei instabilități a pieței, lipsei unor oferte competitive la un preț accesibil, până la momentul în care vor putea fi reluate achizițiile de energie electrică în baza Procedurii standarde, pe bază de licitații, organizarea și desfășurarea cărora necesită aproximativ 2 luni.  Un element important de menționat în contextul necesității aprobării Hotărârii Guvernului cu privire la impunerea obligației de serviciu public în vederea asigurării securității aprovizionării cu energie electrică, îl constituie prelungirea contractului de achiziție a energiei electrice dintre SA „Energocom” și SA „Молдавская ГРЭС” pe perioada 2024, astfel în lipsa obligației de serviciu public impuse prin dispoziția Comisiei pentru Situații Excepționale, SA „Energocom” nu va dispune de un cadru legal pentru a încheia contracte cu furnizorii serviciului universal/operatorii de sistem, realizarea achizițiilor zilnice pentru acoperirea vârfurilor de sarcină, cât și nu va putea interveni pentru realizarea unor achiziții urgente în cazul în care SA „Молдавская ГРЭС” va fi în imposibilitate a realizării angajamentelor sale contractuale, ceea va pune în pericol continuitatea aprovizionării și asigurarea consumatorilor finali cu energie electrică la prețuri accesibile (situația lunii noiembrie 2022).  Totodată, prin impunerea obligației de serviciu public, SA „Energocom”, după caz, va avea posibilitatea achiziționări energiei electrice la preț preferențial de la producătorii de energie electrică din România în baza Ordonanței de Urgență  nr. 119/2022 aprobate de către Guvernul României (Mecanismul achizițiilor centralizate de energie electrică).  Prin urmare, ca rezultat al aprobării proiectului Hotărârii de Guvern, se va crea un mecanism legal prin care, SA „Energocom” va putea achiziționa cantitățile necesare de energie electrică pentru acoperirea necesităților consumatorilor finali totodată. Totodată SA „Energocom” va încheia un Contract-cadru cu furnizorii serviciului universal, de ultimă opțiune și operatorii de sistem, de vânzare-cumpărare a energiei electrice. | |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** | |
| Proiectul Hotărârii Guvernului cu privire la impunerea obligației de serviciu public în vederea asigurării securității aprovizionării cu energie electrică nu conține norme privind armonizarea legislației naționale cu legislația Uniunii Europene. | |
| **4. Principalele prevederi ale proiectului și evidențierea elementelor noi** | |
| Proiectul Hotărârii de Guvern vine să stabilească cadrul normativ necesar în vederea sporirii securității de alimentare cu energiei electrică a țării la prețuri accesibile și previzibile, prin impunerea pentru perioada 01 ianuarie 2024 – 31 decembrie 2024, Societății pe Acțiuni „Energocom”, a obligației de serviciu public în vederea asigurării securității aprovizionării cu energie electrică.  Energia electrică achiziționată de SA „Energocom” în baza obligației de serviciu public va fi comercializată către furnizorii serviciului universal, de ultimă opțiune și operatorii de sistem în vedea acoperirii consumului de energie electrică pentru consumatorii finali și a consumului tehnologic. | |
| **5. Fundamentarea economico-financiară** | |
| Promovarea proiectului în cauză nu necesită mijloace financiare suplimentare de la bugetul de stat.  Achizițiile de energie electrică efectuate de SA „Energocom” în baza obligației de serviciu public, vor fi efectuate din contul resurselor financiare deținute de  SA „Energocom”. | |
| **6. Modul de încorporare a actului în cadrul normativ în vigoare** | |
| Proiectul elaborat se încadrează în cadrul normativ în vigoare, iar promovarea acestuia și eventuala sa aprobare nu va genera ca consecință necesitatea amendării altor acte normative. | |
| **7. Avizarea și consultarea publică a proiectului** | |
| În conformitate cu art. 9 din Legea nr. 239/2008 privind transparența în procesul decizional, odată cu transmiterea de către Cancelaria de Stat spre avizare/expertizare, proiectul hotărârii Guvernului și nota informativă la acesta vor fi publicate spre consultare publică pe pagina web oficială a Ministerului Energiei și pe portalul consultativ [www.particip.gov.md](http://www.particip.gov.md).  Proiectul Hotărârii Guvernului urmează a fi consultat/avizat de către Ministerul Justiției, Ministerul Finanțelor, Ministerul Dezvoltării Economice și Digitalizării, Agenția Națională pentru Reglementare în Energetică, Agenția Proprietății Publice și participanții la piața energiei electrice. Astfel, propunerile și obiecțiile aferente proiectului vor fi luate în calcul, în procesul de definitivare al acestuia. | |
| **8.** **Constatările expertizei anticorupție** | |
| Proiectul va fi supus expertizei anticorupție, conform art. 35 din Legea nr.100/2017 cu privire la actele normative, iar rezultatele acesteia vor fi incluse în sinteza obiecțiilor și propunerilor la proiect. | |
| **9. Constatările expertizei de compatibilitate** | |
| Proiectul hotărârii de Guvern nu conține norme privind armonizarea legislației naționale cu legislația Uniunii Europene. | |
| **10.** **Constatările expertizei juridice** | |
| Proiectul urmează a fi supus expertizei juridice, conform art. 37 din Legea nr.100/2017 cu privire la actele normative, iar rezultatele examinării acesteia vor fi reflectate în sinteza obiecțiilor și propunerilor la proiect. | |
| **11.** **Constatările altor expertize** | |
| Proiectul nu conține aspecte ce vizează reglementarea activității de întreprinzător, respectiv, nu va fi necesară elaborarea Analizei de impact. | |

**Ministrul Energiei Victor PARLICOV**